De quin tema parla aquest text?
Space Invaders és un videojoc de Taito Corporation creat el 1978, encara que se n'han fet moltes versions posteriors. El jugador controla una nau que ha de disparar els alienígenes, que avancen lentament en fileres cap a ell mentre disparen. Té unes roques per protegir-se i la clau per vèncer està en l'habilitat i la rapidesa de moviments. El seu èxit a la versió de les recreatives va fer fins i tot que s'esgotessin les monedes petites a determinades zones del Japó i el govern en va haver d'emetre més. El disseny dels extraterrestres ha esdevingut un símbol dels graffitis de carrer, de les etiquetes per indicar el gènere de "marcianets" o "Shoot 'em up" en els videojocs i d'una marca de moda jove. També s'ha convertit en una icona dels emuladors de jocs antics, que recreen amb la tecnologia contemporània els títols de suports ja desapareguts.
El text tracta sobre jocs.